Charra sobre Alvaro Flórez Estrada, economista, patriota, revolucionariu y profesor n’Oxford, l’economista silenciáu que presidió Asturies
#000001
Nel marcu la charra “Alvaro Flórez Estrada, economista, patriota, revolucionariu y profesor n’Oxford”, entamá por Ástura ya l’Atenéu Obreru de Xixón, el conferenciante, el profesor David M. Rivas, ufrió un interesante repasu de la biografía, la persona y la obra del qu’elli considera’l meyor de los munchos teóricos economistes asturianos de la dómina. Una sala apiná de xente siguió con gran enfotu la remembranza d’esti illustre asturianu
#000002
Talo comu desplicó Rivas na so intervención, al final del sieglu XIX la reforma agraria ya’l xorrecimientu rentes pente l’altu campesináu dio llugar n’Asturies a una importante xeneración d’economistes, propiciada tamién pola fuerte lligazón secular de los asturianos con Francia, Irlanda ya Inglaterra, que llevó a munchos fíos de fidalgos asturianos arriquecíos a estudiar en Llondres y vivir en primer persona la ñacencia d’una nueva ciencia que parecía desplicar la realida y los conflictos d’otra manera.
#000003
Pente toos aquellos economistes, el más reconocíu ye, ensin dubia,Xovellanos ya’l que menos, probatiblemente –esceuto na Universidá d’Oxford, onde estudió y onde tien un aula nel so honor-, ye Álvaro Flórez Estrada. Sobre elli, aporfia David Rivas, echóse una cortina silenciu, por ser Flórez el teóricu asturianu de la economía más incómodu: lliberal, radical, protorepublicanu, socializante, tradicionalista, anticlerical, demócrata, francmasón y presidente d’una Asturies soberana.
#000004
Condergáu a muerte’n tres ocasiones pol rei d’España, esti somedanu conoció personalmente a los pas de la teoría económica moderna (Adam Smith, David Ricardo, James y John Mille), foi por un curtiu periodu Tesoreru xeneral del reinu con Godoy-cargu del que dimitiría por nun cuadrar colos sos principios-, anantes de ser procurador de la Xunta Xeneral y depués presidente de la Xunta Suprema d’Asturies nel 1808.
#000005
Siendo senador vitaliciu retírase a Somiéu y muerre’n Noreña, onde acabó enterráu nuna fuesa común el que fore ún de los meyores economistes lliberales y primer presidente d’Asturies, entendía como una nación moderna.
#000008
Empreses y profesionales pol Asturianu
#000019